Lisätään liitteeseen VII seuraavasti:

”G. Puuvilla

Jos viljelijä on ilmoittanut puuvillan kylvöalat, jäsenvaltioiden on laskettava viitemäärään sisällytettävä määrä kertomalla kahden desimaalin tarkkuudella ilmaistujen hehtaarien, joilla tuotettiin puuvillaa koskevassa pöytäkirjassa N:o 4 (23) olevan 3 kohdan mukaisesti kunakin viitekauden vuotena tukea saanutta puuvillaa, lukumäärä seuraavilla hehtaarikohtaisilla määrillä:

— 966 euroa Kreikan osalta,

— 1 509 euroa Espanjan osalta,

— 1 202 euroa Portugalin osalta.

H. Oliiviöljy

Jos viljelijä on saanut oliiviöljyn tuotantotukea, määrä lasketaan kertomalla tonnimäärä, jolle tällaista tukea on myönnetty viitekautena (eli kunakin markkinointivuonna 1999/2000, 2000/2001, 2001/2002 ja 2002/2003) euroina tonnia kohden ilmaistulla vastaavalla tuen yksikkömäärällä, kuten komission asetuksissa (EY) N:o 1415/2001 (24) (EY) N:o 1271/2002 (25), (EY) N:o 1221/2003 (26) ja (EY) N:o 1794/2003 (27) vahvistetaan, ja kertomalla kertoimella 0,6. Jäsenvaltiot voivat kuitenkin 1 päivään elokuuta 2005 mennessä päättää tämän kertoimen korottamisesta. Kyseistä kerrointa ei sovelleta viljelijöihin, joiden oliivialan paikkatietojärjestelmään kuuluvien hehtaarien keskimääräinen lukumäärä on viitekaudella alle 0,3, pois luettuina hyväksytyn istutussuunnitelman ulkopuolella 1 päivän toukokuuta 1998 jälkeen istutettuja lisäpuita vastaavan oliivialan paikkatietojärjestelmään kuuluvien hehtaarien lukumäärä. Oliivialan paikkatietojärjestelmään kuuluvien hehtaarien lukumäärä lasketaan 144 artiklan 2 kohdassa tarkoitettua menettelyä noudattaen vahvistettavalla yleismenetelmällä oliivialan paikkatietojärjestelmästä saatavien tietojen perusteella.

Kun tukeen on kohdistunut viitekaudella asetuksen (EY) N:o 1638 (28) 2 artiklan 3 kohdassa vahvistettujen toimenpiteiden soveltaminen, kolmannen alakohdan mukaista laskentaa on mukautettava seuraavasti:

— jos toimenpiteitä on sovellettu ainoastaan yhteen markkinointivuoteen, kyseisen vuoden osalta huomioon otettavan tonnimäärän on oltava yhtä suuri kuin tonnimäärän, josta tukea olisi myönnetty siinä tapauksessa, että toimenpiteitä ei olisi sovellettu;

— jos toimenpiteitä on sovellettu kahteen peräkkäiseen markkinointivuoteen, ensimmäisen vuoden osalta huomioon otettava tonnimäärä vahvistetaan ensimmäisen luetelmakohdan mukaisesti ja seuraavan vuoden osalta huomioon otettavan tonnimäärän on oltava yhtä suuri kuin tonnimäärän, josta tukea myönnettiin viitekautta edeltävänä viimeisenä sellaisena markkinointivuotena, johon ei ole kohdistunut mainittujen toimenpiteiden soveltamista.

Jäsenvaltioiden on laskettava tilatuen laskemisessa huomioon otettavien hehtaarien lukumäärä oliivialan paikkatietojärjestelmään kuuluvien hehtaarien lukumääränä, joka saadaan 144 artiklan 2 kohdassa tarkoitettua menettelyä noudattaen vahvistettavalla yleismenetelmällä oliivialan paikkatietojärjestelmästä saatavien tietojen perusteella, pois luettuina hyväksytyn istutussuunnitelman ulkopuolella 1 päivän toukokuuta 1998

I. Raakatupakka

Jos viljelijä on saanut tupakkapalkkiota, viitemäärään sisällytettävä määrä lasketaan kertomalla kolmen vuoden keskimääräinen kilogrammamäärä, jolle myönnettiin tällaista tukea, painotetulla kolmen vuoden keskimääräisellä kilogrammaa kohden myönnetyllä tuella, ottaen huomioon kaikkien lajikeryhmien raakatupakan kokonaismäärä ja kerrottuna kertoimella 0,4. Jäsenvaltiot voivat päättää nostaa tätä kerrointa.

Vuodesta 2010 alkaen sovelletaan kerrointa 0,5.

Tilatuen laskemiseksi huomioon otettava hehtaarimäärä vastaa rekisteröityihin viljelysopimuksiin merkittyä alaa, jolle on myönnetty kunakin viitekauden vuonna palkkio niissä perusalan rajoissa, jotka komissio vahvistaa sen kokonaispinta-alan perusteella, joka on annettu komissiolle tiedoksi komission asetuksen (EY) N:o 2636/1999 (29) liitteessä I olevan 1.3 kohdan mukaisesti.

Kun tukeen on kohdistunut viitekaudella asetuksen (EY) N:o 2848/98 50 artiklassa vahvistettujen toimenpiteiden soveltaminen, kolmannen alakohdan mukaista laskentaa on mukautettava seuraavasti:

— jos palkkiota on vähennetty osittain tai se on poistettu kokonaan, kyseisen vuoden osalta huomioon otettavan tukimäärän on oltava yhtä suuri kuin ne määrät, jotka olisi myönnetty siinä tapauksessa, että vähennystä ei olisi sovellettu;

— jos tuotantokiintiötä on pienennetty osittain tai se on poistettu kokonaan, kyseisen vuoden osalta huomioon otettavien tukimäärien on oltava yhtä suuria kuin ne palkkiomäärät, jotka olisi myönnetty edeltävänä vuotena ilman palkkion vähennystä, edellyttäen, että viimeisessä viljelysopimuksessa ilmoitettua tuotantoalaa ei käytetty kyseisenä vuotena muussa suorien tukien järjestelmässä tukikelpoisen kasvin viljelyyn.

J. Humala

Jos viljelijä on saanut humalan pinta-alatukea tai väliaikaisesta kesannoinnista myönnettävää tukea, jäsenvaltioiden on laskettava viitemäärään sisällytettävät määrät kertomalla kahden desimaalin tarkkuudella niiden hehtaarien lukumäärä, joille on myönnetty tukea kunakin viitekauden vuotena, 480 eurolla hehtaaria kohden.